મારે મન તો ચાલવું એટલે મારી પેનનું ચાલવું ! પેન ચાલતી નથી કે પેન સારી નથી કે કાગળ ખલાસ કે કાગળ સારા નથીનું કોઈ બહાનું આમાં ચાલે એમ નથી. બારે માસ પેન ચાલવી એટલે ચાલવી જ જોઈએ. માનસિક તંદુરસ્તીનું ઓસડ ભર્યું છે એમાં ! (એમ તો, શારીરિક તંદુરસ્તી માટે પણ ચાલવું તો જરૂરી જ છે. એટલે વિચારું છું કે, આ લેખ લખાઈ જાય પછી કલાક ફરી આવું. યાદ તો રાખવું જ પડશે કે, ‘ચાલવું એટલે ઘેર પાછા ફરવું.’) તો પછી, તમારે મન ચાલવું એટલે શું ?